pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ตลาดหลักทรัพย์ฯ จับมือ กยศ. ส่งเสริมความรู้ทางการเงิน
วันพุธที่ 5 กันยายน 2561
ตลาดหลักทรัพย์ฯ จับมือ กยศ. ส่งเสริมความรู้ทางการเงิน
กยศ. ร่วมลงนามบันทึกข้อตกลงความร่วมมือกับบตลาดหลักทรัพย์แห่งประเทศไทย ส่งเสริมความรู้ เพื่อสร้างความมั่นคงทางการเงินแก่บุคลากร นักเรียน นักศึกษาผู้กู้ยืม และศิษย์เก่า กยศ. ทั่วประเทศ
กองทุนเงินให้กู้ยืมเพื่อการศึกษา (กยศ.) ร่วมกับตลาดหลักทรัพย์แห่งประเทศไทย ส่งเสริมความรู้ เพื่อสร้างความมั่นคงทางการเงินแก่บุคลากร นักเรียน นักศึกษาผู้กู้ยืม และศิษย์เก่า กยศ. ทั่วประเทศ โดยมี นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา และนายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย ร่วมลงนามบันทึกข้อตกลงความร่วมมือ เมื่อวันที่ 5 กันยายน 2561 ณ ห้องเสรี จินตนเสรี ชั้น 7 ตลาดหลักทรัพย์แห่งประเทศไทย
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) กล่าวว่า ขณะนี้กองทุนได้ร่วมมือกับตลาดหลักทรัพย์แห่งประเทศไทย เพื่อส่งเสริมความรู้ทางการเงินให้แก่บุคลากร ครูอาจารย์ นักเรียน นักศึกษา และศิษย์เก่า กยศ. เพื่อส่งเสริมและสนับสนุนการวางแผนการใช้จ่ายเงิน สร้างวินัยการออมทางเลือกการลงทุนที่เหมาะสม ตลอดจนการวางแผนชําระคืนเงินกู้ยืมให้กองทุนตามกําหนด ปัจจุบัน กองทุนมีนักเรียน นักศึกษาผู้กู้ยืมที่ได้รับโอกาสทางการศึกษากว่า 5.4 ล้านราย คิดเป็นงบประมาณให้กู้ยืมกว่า 5.7 แสนล้านบาท ในจํานวนนี้มีผู้กู้ยืมที่ผิดนัดชําระหนี้สูงถึง 2.1 ล้านราย เชื่อว่าส่วนใหญ่เป็นผู้ที่มีจิตสํานึกที่ดีและต้องการชําระหนี้เพื่อส่งต่อโอกาสให้รุ่นน้อง แต่ขาดความรู้ด้านการวางแผนทางการเงินและขาดวินัยทางการเงินจึงทําให้เกิดการค้างชําระหนี้ กองทุนเห็นว่าตลาดหลักทรัพย์แห่งประเทศไทย เป็นหน่วยงานที่มุ่งส่งเสริมความรู้และทักษะด้านการออมและการจัดการเงินให้แก่คนไทย เริ่มตั้งแต่ระดับเยาวชนไปจนถึงประชาชนทั่วไป สอดคล้องกับกลุ่มเป้าหมายของกองทุน ประกอบด้วย นักเรียน นักศึกษาตั้งแต่ระดับมัธยมศึกษาตอนปลาย ระดับอาชีวศึกษา ระดับปริญญาตรี จนถึงศิษย์เก่าผู้กู้ยืมที่อยู่ในวัยทํางาน ซึ่งถือเป็นอนาคตของชาติและเป็นกําลังหลักสําคัญของประเทศ รวมถึงครูอาจารย์ และเจ้าหน้าที่ผู้ปฏิบัติงานกองทุนในสถานศึกษายังเป็นอีกกลุ่มเป้าหมายหลักที่มีความใกล้ชิดกับนักเรียน นักศึกษาผู้กู้ยืม เพื่อแนะแนวถ่ายทอดความรู้และปลูกฝังวินัยทางการเงิน ตลอดจนจิตสํานึก ความรับผิดชอบที่ดีในการชําระเงินคืนกองทุน
ความร่วมมือในครั้งนี้ นอกจากจะเป็นการเพิ่มความมั่นคงทางการเงินให้กับสังคมไทยโดยรวมแล้ว ยังเป็นการสร้างความมั่งคั่งทางเศรษฐกิจให้กับประเทศไทยอย่างยั่งยืนอีกด้วย ทั้งนี้ บุคลากรหรือสถานศึกษาที่สนใจสามารถสอบถามเพิ่มเติมได้ที่โทร. 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-CAAT ยกเว้นพิเศษให้ผู้โดยสารต่างชาติ Transit มาไทยไม่เกิน 24 ชั่วโมง ใช้ Fit to Fly ใบเดียว [กระทรวงคมนาคม]
วันพฤหัสบดีที่ 26 มีนาคม 2563
CAAT ยกเว้นพิเศษให้ผู้โดยสารต่างชาติ Transit มาไทยไม่เกิน 24 ชั่วโมง ใช้ Fit to Fly ใบเดียว [กระทรวงคมนาคม]
CAAT ยกเว้นพิเศษให้ผู้โดยสารต่างชาติ Transit มาไทยไม่เกิน 24 ชั่วโมง ใช้ Fit to Fly ใบเดียว
ผู้โดยสารที่เดินทางผ่านประเทศไทยไปยังประเทศที่สาม (Transit)จะได้รับการยกเว้นจากประกาศสํานักงานการบินพลเรือนแห่งประเทศไทย เรื่อง แนวปฏิบัติสําหรับผู้ดําเนินการเดินอากาศที่ทําการบินมายังประเทศไทย ประกาศ ณ วันที่19มีนาคม2563โดยต้องเข้าเงื่อนไข ดังนี้
1.เป็นผู้โดยสารต่างชาติที่เดินทางผ่านประเทศไทยไปยังประเทศที่สาม มีเวลาเปลี่ยนเครื่อง (Transitในประเทศไทย) ไม่เกิน24ชั่วโมง
2.มีใบรับรองแพทย์Fit to Fly
ผู้ที่เข้าเงื่อนไข สามารถใช้เอกสารคัดกรองก่อนCheck-inเป็นใบรับรองแพทย์Fit to Flyใบเดียวเท่านั้น (ใบที่ยืนยันว่ามีสุขภาพเหมาะสมต่อการเดินทาง) โดยไม่ต้องมีใบรับรองแพทย์ที่ตรวจCOVID-19และไม่ต้องมีกรมธรรม์ประกันภัย นอกจากนี้ เมื่อเดินทางมาถึงประเทศไทยแล้ว ผู้โดยสารTransitที่ได้รับการยกเว้นจะต้องอยู่ภายในพื้นที่Transitและปฏิบัติตามมาตรการควบคุมโรคที่บังคับใช้ ณ ท่าอากาศยานที่Transitในประเทศไทยเท่านั้น
*การยกเว้นนี้มีผลบังคับใช้ทันที จนถึงวันที่31มี.ค.63เวลา23.59น. (ตามเวลาในประเทศไทย)
ข้อมูลเพิ่มเติม>>www.caat.or.th/corona
------------------------------------------------------------------------
Special exemption for transit passengers through Thailand
In order to deal with the urgent need of transit passengers repatriating through Thailand to the third country, the Civil Aviation Authority of Thailand give special exemption to the Notification on Practical Guideline for Air Operators Performing Flights into the Kingdom of Thailand dated 19 March 2020 under the following conditions:
1. Being foreign passengers transiting Thailand to the third country with the transit time no more than 24 hours.
2. Having ‘’Fit to Fly’’ Health Certificate
Air operators are required to ensure, upon the check-in, that the above conditions have been met and consider the travel situation at the final airport of disembarking before issuing transiting boarding passes.
*The exemption is with immediate effect and will be effective only until 31 March 2020, 23.59 Thailand local time.
The exempted passengers will be required to be in the designated transit areas and strictly comply with the disease control measures applicable at the airport of transit.
More Information >>www.caat.or.th/corona
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรี เชิญชวน Overseas Private Investment Corporation (OPIC) ของสหรัฐ ฯ พิจารณาลงทุนในประเทศไทย
วันจันทร์ที่ 16 กรกฎาคม 2561
รัฐมนตรีประจําสํานักนายกรัฐมนตรี เชิญชวน Overseas Private Investment Corporation (OPIC) ของสหรัฐ ฯ พิจารณาลงทุนในประเทศไทย
รัฐมนตรีประจําสํานักนายกรัฐมนตรี เชิญชวน Overseas Private Investment Corporation (OPIC) ของสหรัฐ ฯ พิจารณาลงทุนในประเทศไทย
วันนี้ (16 กรกฎาคม 2561) เวลา 12.00 น. นายเดวิด โบฮิเจียน (Mr. David Bohigian) รองประธานบริหาร Overseas Private Investment Corporation (OPIC) และคณะ เข้าเยี่ยมคารวะนายกอบศักดิ์ ภูตระกูล รัฐมนตรีประจําสํานักนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือ ดังนี้
รัฐมนตรีประจําสํานักนายกรัฐมนตรีกล่าวต้อนรับรองประธานบริหาร Overseas Private Investment Cooperation (OPIC) และคณะ พร้อมชี้แจ้งให้ทราบว่า รัฐบาลไทยได้ริเริ่มนโยบายด้านเศรษฐกิจที่สําคัญ คือโครงการระเบียงเขตเศรษฐกิจภาคตะวันออก (EEC) ซึ่งมีความคืบหน้าไปอย่างรวดเร็ว ขณะเดียวกันก็ได้มีการดําเนินการในส่วนต่างๆเพื่อรองรับและสนับสนุนการลงทุนจากต่างประเทศ โดยมีภาคเอกชนจากหลายประเทศแสดงความสนใจและยืนยันที่จะร่วมลงทุนในภายใต้โครงการ EEC ด้วยแล้ว ซึ่งเชื่อว่า ภายในอีก 5 ปี ข้างหน้า ประเทศไทยจะมีพัฒนาที่ก้าวหน้าอย่างโดดเด่น สืบเนื่องจากความสําเร็จที่ได้มีการดําเนินการแล้ว อาทิ การเปิดสนามบินอู่ตะเภา สนามบินจ. เชียงใหม่ และที่ภูเก็ต แห่งที่ 2 ที่วางแผนจะเปิดให้บริการ รวมทั้งการเปิดศูนย์ซ่อมบํารุงอากาศยาน (Maintenance Repair and Overhaul: MRO) รถไฟความเร็วสูงเชื่อมการเดินทางสามสนามบิน และรถไฟรางคู่
ซึ่งนายกรัฐมนตรีได้ให้ความสําคัญกับการส่งเสริมการลงทุนจากต่างชาติ โดยจะดํารงตําแหน่งประธานในคณะกรรมการ เพื่ออํานวยความสะดวกแก่นักลงทุนต่างชาติ ที่ประกอบด้วยหน่วยงานสําคัญ อาทิ สํานักงานคณะกรรมการส่งเสริมการลงทุน (BOI) และสํานักงานคณะกรรมการนโยบายเขตพัฒนาพิเศษภาคตะวันออก (สกพอ.) ในลักษณะการให้บริการแบบเบ็ดเสร็จ (One Stop Service ) ด้วยตนเอง
นอกจากนี้ รัฐบาลไทยยังได้ให้ความสําคัญการพัฒนาภายในประเทศที่เชื่อมโยงกับการพัฒนาภายนอกภูมิภาค โดยเฉพาะอย่างยิ่ง ประเทศในอนุภูมิภาค CLMV (กัมพูชา ลาว เมียนมา และเวียดนาม) ซึ่งในอนาคตเมื่อนักลงทุนเข้ามาลงทุน ณ ประเทศหนึ่งในอนุภูมิภาค CLMVT ก็สามารถลงทุนในประเทศอื่นภายใน CLMVT ได้โดยมีวิธีปฏิบัติเช่นเดียวกัน เสมือนเป็นการลงทุนภายในประเทศเดียวกัน (borderless) สําหรับกายภาพทางภูมิศาสตร์ของไทย ที่ไม่ห่างไกลจากประเทศใหญ่ เช่น จีนและอินเดีย จึงทําให้ประเทศไทยและภูมิภาคเอเชียตะวันออกเฉียงใต้ เป็นหนึ่งในตัวเลือกปลายทางของการลงทุนที่ดีที่สุด รวมทั้งรัฐบาลยังมีนโยบายส่งเสริมตลาดไทยให้เปิดกว้างอย่างเสรีและสร้างสภาพแวดล้อมอย่างเป็นมิตรกับนักลงทุนด้วย
โอกาสประธานบริหาร Overseas Private Investment Cooperation (OPIC) กล่าวว่า การเดินทางเยือนไทยในครั้งนี้ ได้มีโอกาสพบหารือกับผู้แทนจากหน่วยงานที่สําคัญของประเทศไทย อาทิ กระทรวงอุตสาหกรรม ธนาคาร EXIM ซึ่งได้ให้ข้อมูลเป็นไปในทิศทางเดียวกัน รู้สึกตื่นเต้นที่จะได้เห็นผลสําเร็จจากการลงทุนในประเทศไทยภายในอีก 5-7 ปี ข้างหน้า โดยส่วนตัวเห็นว่าจะเป็นโอกาสที่ดีของไทยภายใต้นโยบาย Thailand 4.0 และเชื่อมั่นว่า นักธุรกิจสหรัฐฯ จะมีการลงทุนอย่างต่อเนื่องและพร้อมที่จะเป็นส่วนหนึ่งของแผนการพัฒนาของรัฐบาลไทยด้วย
รัฐบาลไทย-ข่าวทำเนียบรัฐบาล-“ยุติธรรม” ประชุมคณะกรรมการกองทุนยุติธรรม เพื่อช่วยเหลือประชาชนให้เข้าถึงความยุติธรรม
วันจันทร์ที่ 23 เมษายน 2561
“ยุติธรรม” ประชุมคณะกรรมการกองทุนยุติธรรม เพื่อช่วยเหลือประชาชนให้เข้าถึงความยุติธรรม
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๓/๒๕๖๑
ในวันจันทร์ที่ ๒๓ เมษายน ๒๕๖๑ เวลา ๐๘.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานการประชุมคณะกรรมการกองทุนยุติธรรม ครั้งที่ ๓/๒๕๖๑
โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายธวัชชัย ไทยเขียว รองปลัดกระทรวงยุติธรรม
พร้อมด้วยผู้บริหารกระทรวงยุติธรรม กรรมการผู้ทรงคุณวุฒิ และผู้แทนจากหน่วยงานต่างๆ เข้าร่วมประชุม
โดยที่ประชุมได้รับทราบผลการช่วยเหลือเงินกองทุนยุติธรรมทั้งในส่วนกลางและส่วนภูมิภาค ประจําปี ๒๕๖๑
(ตั้งแต่ ๑ ตุลาคม ๒๕๖๐ – ๓๑ มีนาคม ๒๕๖๑) ซึ่งมีผู้ยื่นคําขอรับความช่วยเหลือ จํานวนทั้งสิ้น
๓,๓๓๐ ราย ดําเนินการแล้วเสร็จ จํานวน ๑,๙๐๗ ราย อยู่ระหว่างการพิจารณา จํานวน ๑,๔๒๓ ราย
รวมเงินให้ความช่วยเหลือทั้งสิ้น ๙๙,๐๘๘.๗๘๒ บาท
และรับทราบผลการช่วยเหลือเยียวยาแก่ผู้เสียหายและจําเลยในคดีอาญา ตามพระราชบัญญัติค่าตอบแทนผู้เสียหาย
และค่าทดแทน และค่าใช้จ่ายแก่จําเลยในคดีอาญา พ.ศ. ๒๕๔๔ (และที่แก้ไขเพิ่มเติม (ฉบับที่ ๒) พ.ศ. ๒๕๕๙
ประจําปีงบประมาณ ๒๕๖๑ (ระหว่างเดือนตุลาคม ๒๕๖๐ – มีนาคม ๒๕๖๑)
โดยมีผู้ยื่นคําขอ จํานวน ๖,๒๑๖ เรื่อง จําแนกเป็น ผู้เสียหาย จํานวน ๕,๙๗๒ เรื่อง จําเลย จํานวน ๒๔๔ เรื่อง
ดําเนินการแล้วเสร็จ จํานวน ๓,๐๓๒ เรื่อง
อนุมัติเงินช่วยเหลือ จํานวน ๑,๙๒๖ ราย เป็นเงินจํานวน ๙๒,๒๓๓,๔๙๙.๓๕ บาท
ไม่อนุมัติเงินช่วยเหลือ จํานวน ๑,๑๐๖ ราย และอยู่ระหว่างดําเนินการ จํานวน ๓,๑๘๔ เรื่อง
นอกจากนี้ ที่ประชุมได้พิจารณาให้ความเห็นชอบผู้ทรงคุณวุฒิที่คณะอนุกรรมกรรมการให้ความช่วยเหลือประจําจังหวัดยโสธรเสนอ
ทั้งนี้ รองนายกรัฐมนตรีและรัฐมนตรีว่าการกระทรวงยุติธรรมได้เร่งรัดการพิจารณาช่วยเหลือประชาชนที่ยัง
คงค้าง โดยให้ปรับขั้นตอนการดําเนินงานให้สามารถช่วยเหลือประชาชนให้เข้าถึงความยุติธรรม
ได้รวดเร็วมากยิ่งขึ้นตามนโยบายของนายกรัฐมนตรีเพื่อลดความเหลื่อมล้ํา และมุ่งเน้นการประชาสัมพันธ์อย่างทั่วถึง
ตรงกลุ่มเป้าหมายเพื่อสร้างภาคีเครือข่ายและการสร้างความเท่าเทียมในสังคม
รัฐบาลไทย-ข่าวทำเนียบรัฐบาล-“รมช.วิวัฒน์” เปิดโครงการโคก หนอง นา โมเดล จ.กำแพงเพชร
วันพฤหัสบดีที่ 17 มกราคม 2562
“รมช.วิวัฒน์” เปิดโครงการโคก หนอง นา โมเดล จ.กําแพงเพชร
“รมช.วิวัฒน์” เปิดโครงการโคก หนอง นา โมเดล จ.กําแพงเพชร น้อมนําหลักปรัชญาเศรษฐกิจพอเพียงและเกษตรทฤษฎีใหม่ ปลุกชาวบ้านพัฒนาดิน- น้ําลดการใช้สารเคมี เน้นการให้ และพึ่งพาตนเอง
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานพิธีเปิดโครงการ โคก หนอง นา โมเดล และบรรยายพิเศษ เรื่อง “ปรัชญาเศรษฐกิจพอเพียง” ณ ศูนย์การเรียนรู้ศึกษาอบรมเศรษฐกิจพอเพียง ตําบลมหาชัย อําเภอไทรงาม จังหวัดกําแพงเพชร ว่า จังหวัดกําแพงเพชร มีพื้นที่การเกษตรประมาณ 2.78 ล้านไร่ คิดเป็นร้อยละ 51.80 ของพื้นที่จังหวัดกําแพงเพชร โดยปัญหาหลักของเกษตรกรในจังหวัด คือ ปัญหาน้ําท่วม และปัญหาภัยแล้ง ซึ่งส่งผลกระทบโดยตรงต่อการประกอบอาชีพเกษตรกรรม พระบาทสมเด็จพระปรมินทรมหาภูมิพลอดุลยเดช บรมนาถบพิตร ได้พระราชทานเกษตรทฤษฎีใหม่ เพื่อเป็นแนวทางการบริหารจัดการน้ําและพื้นที่เพาะปลูก และเพื่อน้อมนําหลักปรัชญาเศรษฐกิจพอเพียงมาเป็นแนวทางในการดําเนินชีวิต ซึ่งต้องปรับให้เกิดเหมาะสมกับพื้นที่และตัวเกษตรกรเอง ซึ่งจังหวัดกําแพงเพชร ได้ดําเนินการฝึกอบรมโครงการฯ มาแล้ว 2 ปีงบประมาณ มีสมาชิกที่ผ่านการฝึกอบรม จํานวน 561 คน
สําหรับในปีงบประมาณ 2562 ได้กําหนดจัดทําโครงการ โคก หนอง นา โมเดล โดยแบ่งการฝึกอบรมออกเป็น 2 กลุ่ม คือ การฝึกอบรมเชิงปฏิบัติการสําหรับวิทยากร สําหรับผู้ที่ผ่านการฝึกอบรมโครงการฯ แล้ว จํานวน 1 รุ่น เป้าหมาย 120 คน ณ ศูนย์การเรียนรู้ศึกษาอบรมเศรษฐกิจพอเพียง ตําบลมหาชัย อําเภอไทรงาม จังหวัดกําแพงเพชร และการฝึกอบรมโครงการ โคก หนอง นา โมเดล สําหรับเกษตรกร และประชาชนทั่วไปที่สนใจ จํานวน 5 รุ่น เป้าหมาย 450 คน ณ ศูนย์กสิกรรมธรรมชาติมาบเอื้อง อําเภอบ้านบึง จังหวัดชลบุรี โดยมีวัตถุประสงค์เพื่อให้ผู้เข้าร่วมโครงการได้มีความรู้ ความเข้าใจในหลักปรัชญาเศรษฐกิจพอเพียง และเกษตรทฤษฎีใหม่ นําไปประยุกต์ใช้ในการดํารงชีวิต การแก้ไขปัญหาน้ําท่วม น้ําแล้ง การจัดการน้ําเพื่อการเกษตร ตลอดทั้งส่งเสริมให้ผู้ที่ผ่านการฝึกอบรมแล้วสามารถเป็นวิทยากรถ่ายทอดความรู้ให้แก่บุคคลอื่นที่สนใจได้
“พระบาทสมเด็จพระปรมินทรมหาภูมิพลอดุลยเดช บรมนาถบพิตร พระราชทาน ‘ศาสตร์’ หรือความรู้ให้แก่ประชาชน ซึ่งเป็นที่ประจักษ์แล้วว่า ศาสตร์พระราชา คือ ทางรอดของแผ่นดิน เป็นปรัชญาการให้ และการพึ่งพาตนเอง อย่างไรก็ตามท่านเคยมีพระราชดํารัสไว้ว่า เศรษฐกิจพอเพียงและทฤษฎีใหม่จะสร้างความเจริญให้กับประเทศไทยได้ แต่ประชาชนจําเป็นต้องมีองค์ประกอบ 5 ข้อ ได้แก่ 1.ไม่ใจร้อน 2.ไม่พูดมาก 3.ไม่ทะเลาะกัน 4.มีความเพียร และ 5. มีความอดทน ทั้งนี้ ปรัชญาเศรษฐกิจพอเพียง เป็นเพียงหนึ่งในอีกหลายพระอัจฉริยภาพของรัชกาลที่ 9 ที่ต้องการให้ประชาชนของพระองค์ดํารงชีวิตอย่างมีความสุขและยั่งยืน เราทุกคนจึงควรน้อมนํามาประพฤติปฏิบัติ การดําเนินโครงการ โคก หนอง นา โมเดล จ. กําแพงเพชรนี้จะเป็นต้นแบบการเรียนรู้ ช่วยอุ้มชูเกษตรกร และผู้ที่สนใจให้สามารถพึ่งตนเอง เพิ่มพื้นที่เกษตรกรรมยั่งยืน และจะเป็นที่พึ่งให้แก่คนทั่วไป” นายวิวัฒน์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีเดินทางถึงศรีลังกาและหารือกับภาคเอกชนไทยในศรีลังกา
วันพฤหัสบดีที่ 12 กรกฎาคม 2561
นายกรัฐมนตรีเดินทางถึงศรีลังกาและหารือกับภาคเอกชนไทยในศรีลังกา
นายกรัฐมนตรีเดินทางถึงศรีลังกาและหารือกับภาคเอกชนไทยในศรีลังกา
วันนี้(12 ก.ค. 2561) เวลา 14.45น. ตามเวลาท้องถิ่น พลเอก ประยุทธ์ จันทร์โอชา นายกรัฐมนตรี และบุคคลสําคัญ อาทิ นายดอน ปรมัตถ์วินัย รัฐมนตรีว่าการกระทรวงการต่างประเทศ นายกอบศักดิ์ ภูตระกูล รัฐมนตรีประจําสํานักนายกรัฐมนตรี นางสาวชุติมา บุณยประภัศร รัฐมนตรีช่วยว่าการกระทรวงพาณิชย์ และเลขาธิการนายกรัฐมนตรี เดินทางถึงกรุงโคลัมโบ สาธารณรัฐสังคมนิยมประชาธิปไตยศรีลังกา เนื่องในโอกาสเยือนสาธารณรัฐสังคมนิยมประชาธิปไตยศรีลังกาอย่างเป็นทางการ
หลังจากนั้น เวลา 16.55 น. นายกรัฐมนตรีเข้าหารือกับภาคเอกชนไทยในศรีลังกา ณ โรงแรมแชงกรี-ลา กรุงโคลัมโบ สาธารณรัฐสังคมนิยมประชาธิปไตยศรีลังกา สรุปสาระสําคัญดังนี้
นายกรัฐมนตรีและสภาหอการค้าแห่งประเทศไทย สภาอุตสาหกรรมแห่งประเทศไทย และภาคเอกชนไทยในศรีลังกา ได้แก่ บริษัท น้ําตาลมิตรผล จํากัด บริษัท ปูนซีเมนต์นครหลวง จํากัด (มหาชน) บริษัท ไทย ไลอ้อน เมนทารี จํากัด บริษัท แอ็ลไลด์ เม็ททัลส์ (ไทยแลนด์) จํากัด บริษัท อู่กรุงเทพ จํากัด บริษัท เอเชี่ยน มารีน เซอร์วิสส์ จํากัด (มหาชน) บริษัท การบินไทย จํากัด (มหาชน) บริษัท ซีแวลู จํากัด (มหาชน) บริษัท SCG Trading จํากัด บริษัท Sutech Sugar Industry (Pvt) จํากัด และบริษัท Minor International PCL หารือถึงการดําเนินธุรกิจการค้าในศรีลังกา และแลกเปลี่ยนความคิดเห็นเกี่ยวกับโอกาสในการค้าและการลงทุนในศรีลังกา ประเด็นปัญหาและอุปสรรค รวมถึงรับฟังข้อเสนอแนะจากภาคเอกชนไทยต่อรัฐบาล
โอกาสนี้ นายกรัฐมนตรีกล่าวถึงความสําคัญของการเป็นพันธมิตรทางยุทธศาสตร์เศรษฐกิจระหว่างไทยและศรีลังกา โดยมีแผนจะเชื่อมไทยและศรีลังกาผ่านกรอบความร่วมมือ ACMECS การเชื่อมท่าเรือโคลัมโบกับระนองของไทย ทั้งนี้ รัฐบาลได้ตั้งคณะกรรมการขึ้นมาเพื่อส่งเสริมการค้าการลงทุนกับประเทศต่างๆ แล้วเมื่อความเป็นไปได้แล้วจะได้ส่งต่อให้กระทรวงรับไปดําเนินการการต่อ และการเยือนครั้งนี้ เป็นโอกาสในการค้าและการลงทุนของไทยและศรีลังกา จึงขอให้ภาคเอกชนไทยเชื่อมั่นในการทํางานของรัฐบาลและขอให้ร่วมมือกันเพื่อสร้างผลประโยชน์ให้เกิดแก่ทุกฝ่าย ภาคเอกชนที่มาร่วมประชุมได้กล่าวถึงศักยภาพระหว่างไทยกับศรีลังกาที่จะพัฒนาไปด้วยกันอีกมาก ทั้งการค้า การลงทุน และการท่องเที่ยวเป็นต้น
รัฐบาลไทย-ข่าวทำเนียบรัฐบาล-สธ. เปิดคลินิกหมอครอบครัวเมืองชลบุรี  บริการประชาชนตามแผนเวชศาสตร์ครอบครัว  เน้นผู้ป่วยเป็นศูนย์กลาง
วันจันทร์ที่ 20 พฤศจิกายน 2560
สธ. เปิดคลินิกหมอครอบครัวเมืองชลบุรี  บริการประชาชนตามแผนเวชศาสตร์ครอบครัว  เน้นผู้ป่วยเป็นศูนย์กลาง
กระทรวงสาธารณสุข เปิดคลินิกหมอครอบครัว ศูนย์สุขภาพชุมชนเมืองชลบุรี บริการประชาชนตามแผนเวชศาสตร์ครอบครัว ให้ผู้ป่วยเป็นศูนย์กลาง เน้นเชิงรุก เสริมเชิงรับ
พร้อมสร้างเครือข่ายดูแลอย่างต่อเนื่อง ประชาชนมั่นใจ เข้ารับบริการ เดือนละเกือบ 5,000 ราย ช่วยลดความแออัดในโรงพยาบาลใหญ่
วันนี้ (20 พฤศจิกายน 2560) นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ภายหลังตรวจเยี่ยมและเปิดคลินิกหมอครอบครัว ศูนย์สุขภาพชุมชนเมืองชลบุรี ตําบลบ้านสวน จังหวัดชลบุรี ว่ารัฐบาลและกระทรวงสาธารณสุขมีนโยบายให้คนไทยทุกคนเข้าถึงบริการสุขภาพภาครัฐที่มีคุณภาพ ได้รับการดูแลคุณภาพชีวิตทุกช่วงวัยทั้งป้องกันโรค ส่งเสริมสุขภาพ และรักษา ฟื้นฟู อย่างเท่าเทียมกัน เกิดเป็นโครงการ “คลินิกหมอครอบครัว” มุ่งพัฒนาทีมสหสาขาวิชาชีพดูแลประชาชนในระดับปฐมภูมิอย่างทั่วถึง โดยยึดผู้ป่วยเป็นศูนย์กลาง ทําให้ประชาชนมีที่พึ่งยามเจ็บไข้ได้ป่วย สร้างโอกาสเข้าถึงบริการของรัฐ โดยมีแพทย์เฉพาะทางด้านเวชศาสตร์ครอบครัว และทีมสหวิชาชีพดูแลประชาชนในสัดส่วนที่เหมาะสม คือ ประชากร 10,000 คนต่อ 1 ทีม ซึ่งภายในระยะเวลา 10 ปี จะมีทีมหมอครอบครัว 6,500 ทีม ภายใต้แนวคิด “บริการทุกคน บริการทุกอย่าง บริการทุกที่ บริการทุกเวลาด้วยเทคโนโลยีที่ทันสมัย”
สําหรับ “คลินิกหมอครอบครัว ศูนย์สุขภาพชุมชนเมืองชลบุรี” จัดตั้งขึ้นเมื่อปี 2559 ดูแลประชาชน ตําบลบ้านสวน อําเภอเมืองชลบุรี จํานวน 37,270 คน โดยทีมแพทย์เวชศาสตร์ครอบครัวและสหวิชาชีพ 3 ทีม ทํางานครอบคลุมงานด้านการส่งเสริม ป้องกัน รักษา ฟื้นฟูสภาพ และส่งต่อ ตามแนวคิดเวชศาสตร์ครอบครัวแบบผสมผสาน ใน 5 บทบาท คือ 1.บริการเชิงรับในหน่วยบริการ 2.บริการเชิงรุกในชุมชน 3. บริการแบบต่อเนื่อง 4.สร้างเครือข่ายและการมีส่วนร่วม และ5.ระบบส่งต่อ ส่งต่อผู้ป่วยเพื่อรักษาต่อ และส่งต่อศูนย์ดูแลต่อเนื่องเพื่อติดตามเยี่ยมผู้ป่วยที่บ้าน
ด้านผลการดําเนินงานของคลินิกหมอครอบครัว ศูนย์สุขภาพชุมชนเมืองชลบุรี พบว่ามีประชาชนเข้ารับบริการเฉลี่ยสูงถึงเกือบ 5,000 รายต่อเดือน ครอบคลุมทุกกลุ่มวัย เกิดความเชื่อถือและยังช่วยลดความแออัดในการเดินทางไปใช้บริการในโรงพยาบาลขนาดใหญ่ เข้าถึงบริการในกลุ่มที่ไม่สามารถเข้ามารับบริการในโรงพยาบาลได้ เช่น ผู้ป่วยติดบ้านติดเตียง เป็นต้น โดยมีความร่วมมือจากองค์กรปกครองส่วนท้องถิ่น จิตอาสา ในการช่วยเหลือผู้ป่วยในเชิงสังคม ทําให้ผู้ป่วยด้อยโอกาสได้รับการดูแลเพิ่มมากขึ้น นอกจากนี้คลินิกหมอครอบครัว ศูนย์สุขภาพชุมชนเมืองชลบุรี ยังเป็นแหล่งเรียนรู้และฝึกอบรมของแพทย์ประจําบ้านสาขาเวชศาสตร์ครอบครัว ร่วมกับสํานักงานบริหารโครงการแพทย์เพิ่มเพื่อชาวชนบท (สบพช.) และราชวิทยาลัยแพทย์เวชศาสตร์ครอบครัว สาขาเวชศาสตร์ครอบครัว ในเขตบริการสุขภาพที่ 6 อีกด้วย
************************ 20 พฤศจิกายน 2560
รัฐบาลไทย-ข่าวทำเนียบรัฐบาล-อธิบดีกสร. มอบใบประกาศเกียรติคุณแก่สถานประกอบกิจการภาคเหนือ
วันอาทิตย์ที่ 25 กุมภาพันธ์ 2561
อธิบดีกสร. มอบใบประกาศเกียรติคุณแก่สถานประกอบกิจการภาคเหนือ
อธิบดีกรมสวัสดิการและคุ้มครองแรงงาน มอบใบประกาศเกียรติคุณแก่สถานประกอบกิจการภาคเหนือที่เข้าสู่ระบบมาตรฐานแรงงานไทยด้วยการประกาศแสดงตนเอง
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครอง เป็นประธานพิธีมอบใบประกาศเกียรติคุณแก่สถานประกอบกิจการภาคเหนือที่เข้าสู่ระบบมาตรฐานแรงงานไทยด้วยการประกาศแสดงตนเอง (Self Declaration) ประจําปีงบประมาณ พ.ศ. 2560 จํานวน 74 แห่ง ในงานวันมาตรฐานแรงงานไทย 4 ภาค ครั้งที่ 2 ณ โรงแรมเชียงใหม่แกรนด์วิว จังหวัดเชียงใหม่ เมื่อวันที่ 23 ก.พ. 61 ที่ผ่านมา
รัฐบาลไทย-ข่าวทำเนียบรัฐบาล-เตรียมคุมเข้ม แรงงานต่างด้าวกลับบ้านช่วงสงกรานต์ สกัดกั้น โควิด-19 [กระทรวงเเรงงาน]
วันอังคารที่ 17 มีนาคม 2563
เตรียมคุมเข้ม แรงงานต่างด้าวกลับบ้านช่วงสงกรานต์ สกัดกั้น โควิด-19 [กระทรวงเเรงงาน]
กระทรวงแรงงานเตรียมคุมเข้ม แรงงานต่างด้าวกลับบ้านช่วงสงกรานต์ หวั่นติด “โควิด-19” กลับเข้าประเทศ เผย ปีนี้ไม่ปลอดค่าธรรมเนียม
นายสุชาติ พรชัยวิเศษกุล อธิบดีกรมการจัดหางาน เผย กรมการจัดหางาน ได้รับแจ้งจากทางการเมียนมาร์ ประสานให้ไทยแจ้งขอความร่วมมือแรงงานต่างด้าวสัญชาติเมียนมาร์ที่ทํางานอยู่ในประเทศไทย หลีกเลี่ยงการเดินทางกลับภูมิลําเนาช่วงสงกรานต์ โดยได้รับแจ้งว่า งดการจัดงานสงกรานต์ประจําปีและงดเข้าร่วมงานสังสรรค์ หรือสถานที่และงานต่างๆ ที่มีคนหมู่มาก เพื่อลดการติดเชื้อจากการแพร่ระบาดของ“โควิด-19”ระบุ หากมีความจําเป็นต้องเดินทางกลับประเทศ ขอให้แจ้งนายจ้างเพื่อทราบ และหากเดินทางกลับเข้ามาทํางานในไทย ต้องปฏิบัติตามระเบียบของกรมควบคุมโรค กักบริเวณ ตามมาตรการป้องกัน
“เบื้องต้นกรมการจัดหางานได้หารือกับคณะผู้แทนของทางการเมียนมา นําโดย นายมอ บาลา (Maw Bala)ที่ปรึกษา (Counsellor)นายเมียว มิน นาย (Myo Myint Naing)และนายยี ยาน ออง (Ye Yan Aung)อัครราชทูตที่ปรึกษาด้านแรงงาน (Labour Attache)โดยทั้งสองฝ่าย เห็นชอบร่วมกันที่จะออกประกาศเกี่ยวกับการงดเว้นการเดินทางกลับประเทศและการจัดกิจกรรมต่างๆ ในช่วงเวลาดังกล่าว
อย่างไรก็ดี ปีนี้ ไม่มีมาตรการยกเว้นค่าธรรมเนียมRe-Entryเดินทางเข้า-ออกประเทศ เพื่อให้แรงงานต่างด้าวสัญชาติกัมพูชา ลาว และเมียนมา กลับบ้านไปร่วมประเพณีสงกรานต์
และจะมีการประชุมเพื่อออกแนวทางปฏิบัติในช่วงสงกรานต์ต่อไป ขอเน้นย้ําว่า ในทุกมาตรการของกระทรวงแรงงาน จะต้องให้ความสําคัญกับการป้องกันการแพร่ระบาดของไวรัสโควิด-19ทั้งนี้ สถานทูตเมียนมา ก็ได้มีการออกประกาศ แจ้งเตือนแรงงานเมียนมาให้หลีกเลี่ยงการเดินทางกลับภูมิลําเนา ช่วงสงกรานต์ แต่หากมีความจําป็นต้องเดินทางกลับเข้ามาทํางานในไทยอาจถูกกักบริเวณตามมาตรการป้องกัน“นายสุชาติฯ กล่าว
ข้อมูล ณ วันที่ 16 มีนาคม 2563
รัฐบาลไทย-ข่าวทำเนียบรัฐบาล-สธ. กำชับหน่วยงานในพื้นที่ได้รับผลกระทบจากพายุ “เบบินคา”  เฝ้าระวังและดูแลประชาชนใกล้ชิด
วันเสาร์ที่ 18 สิงหาคม 2561
สธ. กําชับหน่วยงานในพื้นที่ได้รับผลกระทบจากพายุ “เบบินคา”  เฝ้าระวังและดูแลประชาชนใกล้ชิด
กระทรวงสาธารณสุขกําชับหน่วยงานสาธารณสุขในพื้นที่ที่ได้รับผลกระทบจากพายุโซนร้อนเบบินคา ให้เฝ้าระวังสถานการณ์น้ําป่าไหลหลากและดูแลประชาชนอย่างใกล้ชิด
กระทรวงสาธารณสุขกําชับหน่วยงานสาธารณสุขในพื้นที่ที่ได้รับผลกระทบจากพายุโซนร้อนเบบินคา ให้เฝ้าระวังสถานการณ์น้ําป่าไหลหลากและดูแลประชาชนอย่างใกล้ชิด
วันนี้ (18 สิงหาคม 2561 ) นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข ได้กําชับให้สํานักงานสาธารณสุขจังหวัด และสถานบริการสาธารณสุขในภาคภาคเหนือ ภาคกลาง ภาคตะวันออก และภาคใต้ ที่อาจเกิดน้ําท่วมฉับพลัน น้ําป่าไหลหลาก น้ําล้นตลิ่ง ดินโคลนถล่มจากพายุโซนร้อนเบบินคา ในช่วงวันที่ 18-19 สิงหาคมนี้ ได้แก่ แม่ฮ่องสอน เชียงใหม่ เชียงราย ลําพูน ลําปาง สุโขทัย กําแพงเพชร ตาก ราชบุรี กาญจนบุรี จันทบุรี ตราด เพชรบุรี ประจวบคีรีขันธ์ ชุมพร ระนอง พังงา และภูเก็ต ติดตามสถานการณ์ เตรียมรับมือและเตรียมระบบบริการประชาชน จัดหน่วยแพทย์เคลื่อนที่ในพื้นที่ที่ประชาชนเข้าถึงบริการไม่สะดวก พร้อมเปิดศูนย์ EOC เพื่อให้การช่วยเหลือผู้ประสบภัยตลอด 24 ชั่วโมง
นอกจากนี้ ได้ให้สํารองยาที่จําเป็น เช่น กลุ่มยาแก้แพ้ ยาลดไข้ ปวดเมื่อย ยาทาผิวหนัง ยารักษากลุ่มโรคที่มากับน้ําท่วมและหลังน้ําท่วม และการเฝ้าระวังโรคป้องกันโรคที่มากับน้ําท่วมเช่น โรคฉี่หนู ตาแดง รวมถึงให้ความรู้ประชาชนในการป้องกันตนเองให้ปลอดภัยจากการจมน้ํา ไฟดูด รวมทั้งการดูแลกลุ่มเสี่ยง ได้แก่ ผู้ป่วยโรคเรื้อรัง ผู้สูงอายุ ผู้พิการ หญิงตั้งครรภ์และหลังคลอด ซึ่งขณะนี้ทีมหมอครอบครัวและ อสม. ได้ออกเยี่ยมบ้านสํารวจกลุ่มเสี่ยง และให้ยารักษาโรคประจําตัวเพิ่มไว้ ไม่ให้มีปัญหาขาดยา
ทั้งนี้ ตั้งแต่เกิดสถานการณ์อุทกภัย ได้ส่งยาชุดน้ําท่วมช่วยเหลือผู้ประสบภัยแล้ว 20,400 ชุด ยาตําราหลวง 2,500 ชุด ยาทารักษาโรคน้ํากัดเท้า 3,750 หลอด ยาทากันยุง 700 หลอด เสื้อชูชีพ 300 ตัว อยู่ระหว่างการจัดส่งยาให้จังหวัดตราดอีก 1,000 ชุด มีผู้รับบริการด้านการแพทย์รวม 2,727 คน คัดกรองปัญหาสุขภาพจิต 3,123 ราย พบมีภาวะเครียด 152 ราย ประชาชนเจ็บป่วยฉุกเฉินโทรขอความช่วยเหลือที่สายด่วน 1669 ฟรีตลอด 24 ชั่วโมง หรือสอบถามเรื่องโรคติดต่อต่างๆ ที่สายด่วนกรมควบคุมโรค โทร.1422
********************************** 18 สิงหาคม 2561